text: Nyt liv på den gamle tyggegummifabrik
  28 april 2012 kl. 16.53
  Lørdag kom der nyt liv i Dandys gamle tyggegummifabrik i Vejle.
  Der var naturligvis masser af smagsprøver på tyggegummi, men ellers var Dandys gamle fabriksbygninger blandt andet fyldt med alt fra dansepiger - til spillere fra Vejle Boldklub Kolding.
  
  Sport, sundhed og tyggegummi
  Temaet for dagen var sport og sundhed. 
  Og det hele var egentlig bare en undskyldning for at invitere folk indenfor. 
  - Efter vi har flyttet det meste af vores produktion til udlandet, så vil vi gerne vise, at der stadig foregår noget på tyggegummifabrikken, og vi vil gerne have, at der kommer mange mennesker, så derfor har vi inviteret foreninger til at være med, så der er lidt mere for folk at se på, siger formand for Gumlinks bestyrelse, Holger Bagger Sørensen, der glædede sig over det gode fremmøde.
  